2022 m. d.

preliminariosios sutarties

2 priedas



Sutartis dalinai finansuojamas iš VSF (STS) lėšų, skirtų 2019-2021 m. projektui

Nr. LT/2018/VSF/4.6.1.12

**PAGRINDINĖ SUTARTIS**

2022 m. d. Nr.

Vilnius

**Informatikos ir ryšių departamentas prie Lietuvos Respublikos vidaus reikalų ministerijos** (toliau – **Klientas**), *atstovaujamas pareigos vardas pavardė*, ir ***įmonės pavadinimas*** (toliau – **Paslaugų teikėjas**), atstovaujama *pareigos vardas pavardė*, toliau kartu ar atskirai vadinam*i/os* Šalimis, vadovaudamiesi [*preliminariosios sutarties pasirašymo data*] Preliminariąja sutartimi *[preliminariosios sutarties Nr.]*, sudaryta tarp Paslaugų teikėjo ir Kliento, sudaro šią Pagrindinę sutartį (toliau – Sutartis).

**1. SUTARTIES DALYKAS**

1.1. Paslaugų teikėjas įsipareigoja Sutartyje nustatyta tvarka ir sąlygomis suteikti Lietuvos viešojo saugumo ir pagalbos tarnybų skaitmeninio mobiliojo radijo ryšio tinklo (toliau – SMRRT) naujos įrangos talpinimo paslaugas*X pirkimo objekto dalyje* (toliau – paslaugos), kurių specifikacija nurodyta Sutarties 1 priede – Techninėje specifikacijoje (toliau – Sutarties 1 priedas), o Klientas Sutartyje nustatyta tvarka ir sąlygomis įsipareigoja priimti tinkamai ir faktiškai suteiktas paslaugas ir sumokėti Paslaugų teikėjui už jas.

1.2. Sutartis sudaryta vadovaujantis Lietuvos Respublikos civilinio kodekso ir Lietuvos Respublikos viešųjų pirkimų įstatymo, pirkimo sąlygų ir pasiūlymo, pripažintu laimėjusiu, nuostatomis.

**2. SUTARTIES KAINA IR ATSISKAITYMO TVARKA**

2.1. Sutarties kaina – iki ***suma sk.* Eur**(***suma žodžiais***), įskaitant pridėtinės vertės mokestį (toliau – PVM), t. y. *xxx* Eur su PVM skirta paslaugoms ir *xxx* Eur su PVM skirta faktinėms patiriamoms išlaidoms, tiesiogiai susijusioms su Sutarties vykdymu - už SMRRT įrangos faktiškai sunaudotą elektros energiją.

*Detalios paslaugų kainos:*

*----------------------------*

2.2. Į Sutarties kainą/paslaugų kainą įskaitomi visi mokesčiai ir rinkliavos, bei kitos išlaidos, susijusios su tinkamu Sutarties vykdymu (įskaitant ir PVM sąskaitų faktūrų / sąskaitų faktūrų teikimo elektroniniu būdu išlaidas).

2.3. Sutarties kaina/paslaugų kaina negali būti keičiama/os per visą Sutarties galiojimo laiką, išskyrus Sutartyje numatytus atvejus.

2.4. Jeigu einamaisiais biudžetiniais metais teisės aktais bus apribotas tam tikram laikotarpiui numatytas valstybės piniginių išteklių išdavimas, Klientas turi teisę einamaisiais biudžetiniais metais atsisakyti tam tikrų Sutartyje numatytų, tačiau dar nesuteiktų paslaugų ir privalo apie tai informuoti Paslaugų teikėją. Esant valstybės piniginių išteklių išdavimo ribojimo situacijai ir Klientui atsisakius dar nesuteiktų paslaugų, Klientui nėra taikomos jokios Paslaugų teikėjo sankcijos, kylančios dėl sutartinių įsipareigojimų nevykdymo.

2.5. Už per kiekvieną kalendorinį mėnesį (ataskaitinis laikotarpis) tinkamai ir faktiškai suteiktas paslaugas Klientas su Paslaugų teikėju atsiskaito mokėjimo pavedimu, pinigus pervesdamas į Sutartyje nurodytą Paslaugų teikėjo atsiskaitomąją sąskaitą ne vėliau kaip per 30 (trisdešimt) dienų nuo teisingos PVM sąskaitos faktūros ir faktines išlaidas pagrindžiančių dokumentų (Klientui pareikalavus) gavimo dienos. Paslaugų teikėjas turi pateikti sąskaitą faktūrą už praeitą kalendorinį mėnesį teiktas paslaugas iki einamojo mėnesio 10 (dešimtos) dienos. Paslaugų teikėjas PVM sąskaitą faktūrą / sąskaitą faktūrą turi pateikti elektroniniu būdu, kaip numatyta Lietuvos Respublikos viešųjų pirkimų įstatymo 22 straipsnio 3 dalyje. Paslaugų teikėjui nepateikus PVM sąskaitos faktūros / sąskaitos faktūros elektroniniu būdu, Klientas turi teisę nevykdyti mokėjimo.

2.6. Sutarties kaina / įrangos talpinimo 1 (vieno) mėnesio kaina jos galiojimo laikotarpiu perskaičiuojama (didinama ar mažinama) pasikeitus (padidėjus ar sumažėjus) PVM, kuris turėjo tiesioginės įtakos Sutarties kainai. Raštiškai susitarus Paslaugų teikėjui ir Klientui ne vėliau kaip iki paskutinės pagal Sutartį teiktinos sąskaitos faktūros pateikimo dienos, perskaičiuojama tik ta Sutarties kainos / įrangos talpinimo 1 (vieno) mėnesio kainos dalis, kuriai turėjo įtakos pasikeitęs PVM ir tik pasikeitusio mokesčio dydžiu. Sutarties kainos / įrangos talpinimo 1 (vieno) mėnesio kainos perskaičiavimą dėl pasikeitusio (padidėjusio ar sumažėjusio) PVM inicijuoja Paslaugų teikėjas, kreipdamasis į Klientą raštu, pateikdamas konkrečius skaičiavimus dėl pasikeitusio mokesčio įtakos Sutarties kainai. Klientas taip pat turi teisę inicijuoti Sutarties kainos / įrangos talpinimo 1 (vieno) mėnesio kainos perskaičiavimą dėl pasikeitusio (padidėjusio ar sumažėjusio) PVM. Sutarties kainos / įrangos talpinimo 1 (vieno) mėnesio kainos perskaičiavimas įforminamas Sutarties Šalių pasirašomu susitarimu, kuriame užfiksuojama perskaičiuota sutarties kaina / įrangos talpinimo 1 (vieno) mėnesio kaina bei šio perskaičiavimo įsigaliojimo sąlygos. Sutarties kainos perskaičiavimas dėl kitų mokesčių pasikeitimo ir (ar) bendro kainų lygio kitimo nebus atliekamas.

2.7. Atsiskaitant už ataskaitinį laikotarpį suteiktas paslaugas yra taikoma Sutarties vykdymo išlaidų atlyginimo kainodara, t. y. suteiktų paslaugų kaina yra sudaryta iš dviejų dalių:

2.7.1. fiksuotos paslaugų kainos (nurodytos Paslaugų teikėjo pasiūlyme). Paslaugų teikėjas, pateikdamas fiksuotą 1 (vieno) mėnesio įrangos talpinimo kainą, turi įvertinti visas jam tenkančias išlaidas (įvertinant galimas išlaidas dėl talpinamų SMRRT komponentų bokštų apkrovos paskaičiavimo, dėl informavimo apie įvykusius arba galinčius įvykti incidentus, teikiant Sutarties 1 priede numatytas paslaugas, visus jam priklausančius mokėti mokesčius ir kitas išlaidas, kurios negali būti priskiriamos faktiškai patiriamų išlaidų daliai);

2.7.2. Paslaugų teikėjo faktiškai patiriamų išlaidų, tiesiogiai susijusių su Sutarties vykdymu – išlaidos už SMRRT įrangos faktiškai sunaudotą elektros energiją (Klientas 36 (trisdešimt šešiems) mėnesiams Paslaugų teikėjo faktiškai patiriamoms išlaidoms numato maksimaliai skirti 4 pirkimo objekto daliai - ne daugiau kaip 4 086,00 (keturis tūkstančius aštuoniasdešimt šešis eurus ir nulį centų) Eur su PVM. Faktiškai SMRRT įrangos sunaudotos elektros energijos dydis skaičiuojamas pagal Kliento SMRRT įrangos elektros skaitiklio rodmenis elektros energijos tiekėjo nustatytais tarifais. Į faktiškai patirtas išlaidas, tiesiogiai susijusias su Sutarties vykdymu, negali būti įtrauktas Paslaugų teikėjo pelnas. Klientui pareikalavus, Paslaugų teikėjas per 3 (tris) darbo dienas privalo pateikti faktiškai patiriamas išlaidas pagrindžiančius trečiosios šalies (elektros energijos tiekėjo) dokumentus. Išlaidas, kurios susijusios su kitomis Paslaugų teikėjo veiklomis ar Paslaugų teikėjo veiklomis pagal kitus užsakymus, Paslaugų teikėjas turi dengti pats.

**3. ŠALIŲ ĮSIPAREIGOJIMAI**

3.1. Paslaugų teikėjas įsipareigoja:

3.1.1.Sutartyje ir Sutarties 1 priede nustatyta tvarka ir sąlygomis teikti SMRRT įrangos talpinimo paslaugas 36 (trisdešimt šešis) mėnesius nuo talpinimo akto pasirašymo dienos adresu: (*įrašyti konkretų adresą ir koordinates*)*;*

3.1.2. SMRRT įrangą patalpinus pasirašyti įrangos talpinimo aktą įrangos patalpinimo dieną;

3.1.3. teikti Klientui PVM sąskaitas faktūras Sutartyje nustatyta tvarka;

3.1.4. laikytis Civilinio kodekso bei kitų, su Paslaugų teikėjo sutartinių įsipareigojimų vykdymu susijusių, Lietuvos Respublikoje galiojančių teisės aktų nuostatų ir užtikrinti, kad Paslaugų teikėjo ekspertai, darbuotojai bei atstovai jų laikytųsi. Paslaugų teikėjas garantuoja Klientui ir/ar tretiesiems asmenims nuostolių atlyginimą, jei Paslaugų teikėjas ar jo specialistai, darbuotojai, atstovai nesilaikytų Lietuvos Respublikoje galiojančių teisės aktų reikalavimų ir dėl to Klientui ir/ar tretiesiems asmenims būtų pateikti kokie nors reikalavimai ar pradėti procesiniai veiksmai;

3.1.5. ne vėliau kaip per 3 (tris) darbo dienas nuo Sutarties įsigaliojimo dienos paskirti kompetentingą asmenį, kuris būtų atsakingas už ryšių su Kliento paskirtu atstovu palaikymą, ir apie jį raštu informuoti Klientą;

3.1.6. nedelsdamas raštu informuoti Klientą:

3.1.6.1. jei laiku negali suteikti paslaugų;

3.1.6.2. apie pasikeitusius savo rekvizitus, teisinį statusą, paskirtą atstovą;

3.1.7. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos, deleguoti atstovą spręsti ginčo;

3.2. Klientas įsipareigoja:

3.2.1. patalpinti SMRRT įrangą Sutarties pasirašymo dieną pasirašant įrangos talpinimo aktą;

3.2.2. sumokėti Paslaugų teikėjui už tinkamai ir faktiškai suteiktas paslaugas Sutartyje numatyta tvarka ir sąlygomis;

3.2.3. teikti Paslaugų teikėjui Sutarčiai vykdyti pagrįstai reikalingą turimą informaciją;

3.2.4. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos deleguoti atstovą spręsti ginčo;

3.2.5. nedelsdamas raštu pranešti Paslaugų teikėjui apie savo pasikeitusius rekvizitus, teisinį statusą, paskirtą atstovą.

3.3. Šalys privalo laikytis konfidencialumo įsipareigojimų. Konfidencialia informacija laikoma informacija, kurią šalis pažymėjo ar kitaip raštu nurodė kaip privačią ar konfidencialią arba informacija, kurią remiantis aplinkybėmis, susijusiomis su informacijos atskleidimu, gaunanti šalis pagrįstai turėtų pripažinti esant konfidencialia. Ji apima neviešą informaciją, susijusią su abiejų šalių veikla bei šios Sutarties vykdymu. Konfidencialią informaciją gavusi šalis privalo ją naudoti tik vykdydama Sutartį ir užtikrinti, kad gauta konfidenciali informacija nebus naudojama tokiu būdu, kuri pakenktų informaciją perdavusiai Šaliai. Per 5 (penkias) darbo dienas nuo Sutarties įsigaliojimo, Paslaugų teikėjas turi pateikti Klientui jo specialistų, vykdysiančių Sutartį, pasirašytus konfidencialumo pasižadėjimus (toliau – Sutarties 2 priedas). Jei Paslaugų teikėjas keičia ar skiria papildomą specialistą Sutarčiai įgyvendinti, kartu su prašymu skirti (pakeisti) specialistą, turi būti pateiktas kiekvieno specialisto pasirašytas konfidencialumo pasižadėjimas.

3.4. Jeigu Paslaugų teikėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Paslaugų teikėjas Klientui įsipareigoja, kad Sutartį vykdys tik tokią teisę turintys asmenys.

3.5. Kiti Šalių įsipareigojimai nurodyti Sutarties prieduose.

**4. ŠALIŲ TEISĖS**

4.1. Paslaugų teikėjas turi teisę:

4.1.1. reikalauti, kad Klientas priimtų tinkamai ir faktiškai suteiktas paslaugas arba atsisakyti vykdyti Sutartį, jeigu Klientas, pažeisdamas savo įsipareigojimus, nepriima ar atsisako priimti tinkamai ir faktiškai suteiktas paslaugas;

4.1.2. reikalauti iš Kliento sumokėti už tinkamai ir faktiškai suteiktas paslaugas Sutartyje nurodyta tvarka, sąlygomis ir terminais.

4.2. Klientas turi teisę:

4.2.1. nemokėti už tinkamai ir faktiškai suteiktas paslaugas, jeigu pateikta neteisinga PVM sąskaita faktūra (kol bus išsiaiškinta su Paslaugų teikėju ir bus pateikta teisinga PVM sąskaita faktūra);

4.2.2. nustatęs paslaugų trūkumus, reikalauti, kad Paslaugų teikėjas neatlygintinai pašalintų paslaugų trūkumus per Kliento nustatytą terminą nuo raštiškų pastabų gavimo dienos;

4.2.3. Paslaugų teikėjui nevykdant Sutarties, vienašališkai nutraukti Sutartį ir reikalauti nuostolių atlyginimo.

4.2.4. priskaičiuotų delspinigių suma mažinti savo piniginę prievolę Paslaugų teikėjui.

4.3. Kitos Šalių teisės nurodytos Sutarties prieduose.

**5. ŠALIŲ ATSAKOMYBĖ**

5.1. Už įsipareigojimų, prisiimtų Sutartimi, nevykdymą arba netinkamą vykdymą Šalys atsako įstatymų nustatyta tvarka, atsižvelgdamos į Sutartyje nustatytus ypatumus.

5.2. Paslaugų teikėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkti tretieji asmenys.

5.3. Nei viena iš Šalių nėra atsakinga už įsipareigojimų nevykdymą ar netinkamą vykdymą, jeigu juos vykdyti trukdė nenugalima jėga (*force majeure*). Tokiu atveju Šalis, dėl nenugalimos jėgos negalinti vykdyti savo įsipareigojimų, privalo nedelsdama pranešti apie tai kitai Šaliai, nurodydama aplinkybes, kurios trukdo jai vykdyti sutartinius įsipareigojimus, ir sutartinius įsipareigojimus, kurių ji negalės vykdyti. Tokiu atveju prievolių vykdymas sustabdomas, kol išnyks minėtos aplinkybės. Jeigu šio pranešimo kita Šalis negauna per protingą laiką po to, kai Sutarties neįvykdžiusi Šalis sužinojo ar turėjo sužinoti apie nenugalimą jėgą lemiančias aplinkybes, tai pastaroji Šalis privalo atlyginti kitai Šaliai dėl negauto pranešimo susidariusius nuostolius.

5.4. Pasibaigus nenugalimą jėgą lemiančioms aplinkybėms, Šalis, dėl nenugalimos jėgos negalėjusi vykdyti savo įsipareigojimų, privalo nedelsdama pranešti apie tai kitai Šaliai ir atnaujinti savo įsipareigojimų vykdymą. Tačiau tais atvejais, kai dėl nenugalimos jėgos Šalis nevykdo savo sutartinių įsipareigojimų daugiau kaip 30 (trisdešimt) dienų, kita Šalis turi teisę nedelsdama nutraukti Sutartį, pranešdama kitai Šaliai apie tai raštu.

**6. PASLAUGŲ TEIKĖJO TEISĖ PASITELKTI TREČIUOSIUS ASMENIS (SUBTEIKIMAS)**

6.1. Paslaugų teikėjas Sutarties vykdymui gali pasitelkti:

6.1.1. savo pasiūlyme nurodytus subteikėjus;

6.1.2. kitus subteikėjus, jeigu pasiūlymo pateikimo metu jie buvo žinomi. Tuo atveju, jei pasiūlymo pateikimo metu Paslaugų teikėjui nebuvo žinomi kiti subtiekėjai, Paslaugų teikėjas po Sutarties įsigaliojimo įsipareigoja ne vėliau kaip likus 2 (dviems) darbo dienoms iki sutarties etapo, kurio veiklas vykdys numatomas pasitelkti subteikėjas, vykdymo pradžios Klientui pranešti tuo metu žinomų subteikėjų pavadinimus, kontaktinius duomenis ir jų atstovus. Paslaugų teikėjas privalo informuoti Klientą apie minėtos informacijos apsikeitimus visu Sutarties vykdymo metu.

6.2. Subteikėjo pasitelkimas nekeičia Paslaugų teikėjo atsakomybės dėl Sutarties įvykdymo.

6.3. Paslaugų teikėjas gali pakeisti subteikėjus, jeigu Sutarties vykdymo metu jie:

6.3.1. netinkamai vykdo įsipareigojimus Paslaugų teikėjui, nepajėgūs vykdyti įsipareigojimų Paslaugų teikėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų;

6.3.2. Paslaugų teikėjo pasiūlyme nurodyto ūkio subjekto, kuriuo grindžiama Paslaugų teikėjo kvalifikacija, padėtis atitinka bent vieną iš pirkimo dokumentuose, VPĮ 46 straipsniu nustatytų pašalinimo pagrindų.

6.4. Apie ketinimą keisti subteikėjus Paslaugų teikėjas iš anksto raštu turi informuoti Klientą, nurodydamas subteikėjų pakeitimo priežastis ir būsimus subteikėjus, kitus ūkio subjektus. Pasitelkdamas ir vėliau keisdamas subteikėjus Paslaugų teikėjas turi užtikrinti, kad subteikėjai yra pajėgūs ir kompetentingi tinkamam jiems pavestų užduočių vykdymui. Subteikėjai gali būti keičiami tik gavus rašytinį Kliento sutikimą.

6.5. Jeigu keičiami, Paslaugų teikėjo pasiūlyme nurodyti subtiekėjai, Paslaugų teikėjas privalo pateikti jų pašalinimo pagrindų nebuvimą, tai dienai, kai Paslaugų teikėjas kreipiasi į Klientą su prašymu pakeisti. Prieš duodamas sutikimą keisti Paslaugų teikėjo pasiūlyme nurodytus subtiekėjus Klientas privalo patikrinti naujų, Paslaugų teikėjo pasiūlyme nenurodytų, subtiekėjų, pašalinimo pagrindų nebuvimą.

6.6. Jeigu keičiami Paslaugų teikėjo pasiūlyme nurodyti subteikėjai, Paslaugų teikėjas kreipiasi į Klientą su prašymu juos pakeisti. Prieš duodamas sutikimą keisti Paslaugų teikėjo pasiūlyme nurodytus subteikėjus, Klientas privalo atlikti jų patikrą Lietuvos Respublikos Nacionaliniam saugumui užtikrinti svarbių objektų apsaugos įstatyme nustatyta tvarka ir Paslaugų teikėjas turės pateikti tokiai patikrai atlikti reikalingus dokumentus. Taip pat naujai pasitelkiami subteikėjai turi atitikti pirkimo dokumentų specialiųjų sąlygų kvalifikacinių reikalavimų lentelės 4.1.1 ir 4.1.2 papunkčiuose keliamus kvalifikacinius reikalavimus.

6.7. Tiesioginis atsiskaitymas su subtiekėjais nenumatomas.

**7. SUTARTIES ĮVYKDYMO UŽTIKRINIMAS**

7.1. Jei Paslaugų teikėjas nevykdo ar netinkamai vykdo sutartinius įsipareigojimus, apie kuriuos Paslaugų teikėjas buvo raštiškai įspėtas, tačiau per Kliento nustatytą terminą nepašalino paslaugų teikimo trūkumų, Kliento reikalavimu Paslaugų teikėjas moka Klientui 3 (trijų) procentų nuo visos paslaugų kainos be PVM, dydžio baudą.

7.2. Jei Klientas nevykdo savo sutartinių įsipareigojimų apmokėti už paslaugas Sutartyje numatytais terminais, Klientas, Paslaugų teikėjo pareikalavimu, moka 0,03 (trijų šimtųjų) procento dydžio delspinigius nuo laiku neapmokėtos sumos be PVM už kiekvieną uždelstą dieną.

**8. SUTARTIES GALIOJIMAS**

8.1. Sutartis įsigalioja nuo Sutarties pasirašymo ir galioja iki visiško Šalių sutartinių įsipareigojimų įvykdymo.

8.2. Nutraukus Sutartį ar jai pasibaigus, lieka galioti Sutarties nuostatos, susijusios su ginčų nagrinėjimo tvarka, taip pat visos kitos Sutarties nuostatos, jeigu šios nuostatos pagal savo esmę lieka galioti ir po Sutarties nutraukimo.

8.3. Jei viena iš Šalių nevykdo sutartinių įsipareigojimų ar juos vykdo netinkamai ir tai yra esminis Sutarties pažeidimas, kita Šalis gali vienašališkai nutraukti Sutartį, raštu įspėjusi apie tai kitą Šalį prieš 20 (dvidešimt) darbo dienų ir pateikusi pagrįstus motyvus. Esminis Sutarties pažeidimas turi būti suprantamas ir pagal CK 6.217 straipsnio 2 dalies kriterijus, ir pagal Sutartį (kai Šalys susitaria, ką laikys esminiu Sutarties pažeidimu). Esminiais Sutarties pažeidimais pagal Sutartį laikomi:

8.3.1. Kliento mokėjimo prievolės termino praleidimas ilgiau kaip 30 (trisdešimt) dienų;

8.3.2. netinkamos kokybės, t. y. Sutarties reikalavimų neatitinkančių, paslaugų teikimas ilgiau kaip 30 (trisdešimt) dienų.

8.4. Klientas turi teisę vienašališkai nutraukti Sutartį, apie tai pranešęs Paslaugų teikėjui prieš 90 (devyniasdešimt) dienų. Šiuo atveju Klientas privalo sumokėti Paslaugų teikėjui kainos dalį, proporcingą suteiktoms paslaugoms, ir atlyginti kitas protingas išlaidas, kurias Paslaugų teikėjas, norėdamas įvykdyti Sutartį, padarė iki pranešimo apie Sutarties nutraukimą gavimo iš Kliento momento. Paslaugų teikėjas turi teisę vienašališkai nutraukti Sutartį tik dėl svarbių priežasčių, apie tai pranešęs Klientui raštu prieš 90 (devyniasdešimt) dienų. Šiuo atveju Paslaugų teikėjas privalo visiškai atlyginti Kliento patirtus nuostolius.

8.5. Sutartis gali būti nutraukta Lietuvos Respublikos viešųjų pirkimų įstatymo 90 straipsnio nustatytais atvejais ir tvarka.

8.6. Sutartis yra nutraukiama nedelsiant, kai Lietuvos Respublikos Vyriausybė Svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų (Lietuvos Respublikos viešųjų pirkimų įstatymo 87 str. 3 d.).

8.7. Sutartis bet kada gali būti nutraukta raštišku abiejų Šalių susitarimu ir kitais teisės aktų numatytais atvejais.

**9. KITOS SĄLYGOS**

9.1. Sutarties sąlygos Sutarties galiojimo laikotarpiu gali būti keičiamos šioje Sutartyje ir Lietuvos Respublikos viešųjų pirkimų įstatymo 89 straipsnyje numatytais atvejais. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 20 (dvidešimt) darbo dienų. Visi Sutarties pakeitimai galioja tik tada, kai jie sudaryti raštu ir pasirašyti Šalių įgaliotų atstovų.

9.2. Klientas atsakingu už Sutarties vykdymą asmeniu skiria *vardas, pavardė, pareigos* (el. paštas \_\_\_\_\_\_\_\_\_\_\_\_\_\_\_\_\_\_\_\_\_\_, tel. (8 5) \_\_\_\_\_\_\_ ). Asmuo, atsakingas už Sutarties ir jos pakeitimų paskelbimą Centrinėje viešųjų pirkimų informacinėje sistemoje yra Karolis Klusevičius, Turto valdymo ir ūkio departamento prie Lietuvos Respublikos vidaus reikalų ministerijos Viešųjų pirkimų skyriaus vedėjas (el. paštas karolis.klusevicius@vrm.lt, tel. (8 5) 271 7242) arba jo paskirtas asmuo.

9.3. Šalių tarpusavio santykiai, neaptarti Sutartyje, reguliuojami Lietuvos Respublikos civilinio kodekso ir kitų teisės aktų nustatyta tvarka.

9.4. Visi ginčai, kylantys iš Sutarties, sprendžiami gera valia ir bendru Šalių sutarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas.

9.5. Sutartyje nurodyti Šalių rekvizitai, atsakingi asmenys ir jų kontaktiniai duomenys gali būti keičiami informuojant kitą Sutarties Šalį Sutartyje numatytu būdu per 3 (tris) darbo dienas nuo tokių duomenų pasikeitimo, nepasirašant atskiro susitarimo dėl Sutarties pakeitimo, tokį raštą laikant neatskiriama Sutarties dalimi.

9.6. Sutarčiai aiškinti bei ginčams spręsti taikoma Lietuvos Respublikos teisė.

9.7. Sutarties Šalys susirašinėja lietuvių kalba. Jei Sutartyje nenustatyta kitaip, visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą) toliau nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą.

9.8. Sutarties neatskiriami priedai:

9.8.1. Sutarties 1 priedas – Techninė specifikacija, \_\_\_\_lapų;

9.8.2. Sutarties 2 priedas – Konfidencialumo pasižadėjimo neatskleisti informacijos, kuri taps žinoma vykdant sutartį, forma, 2 lapai.

*9.8.3. Sutarties 3 priedas – Paslaugų teikėjo pasiūlymas \_\_\_\_ lapų.*

*9.8.4. (kiti pirkimo vykdymo metu sudaryti aktualūs Sutarties vykdymui dokumentai pagal poreikį).*

**10. ŠALIŲ REKVIZITAI**

|  |  |
| --- | --- |
| **KLIENTAS**  **Informatikos ir ryšių departamentas**  **prie Lietuvos Respublikos vidaus**  **reikalų ministerijos**  Duomenys kaupiami ir saugomi Juridinių  asmenų registre, kodas 188774822  Šventaragio g. 2, LT-01510 Vilnius  Tel. (8 5) 271 7177  Faks. (8 5) 271 8921  El. paštas: ird@vrm.lt  A. s. LT77 4010 0510 0497 3946  Luminor Bank AS  Banko kodas 40100  *Pareigos*  *A. V.*  *Vardas Pavardė* | **PASLAUGŲ TEIKĖJAS**  ***UAB* *„Įmonės pavadinimas“***  Duomenys kaupiami ir saugomi Juridinių asmenų registre, kodas *kodo numeris*  PVM mokėtojo kodas *kodo numeris*  *Adresas*, *pašto kodas*  Tel. *telefono numeris*  Faks. *fakso numeris*  El. paštas: *el. pašto adresas*  A. s. LT *sąskaitos numeris*  *Banko pavadinimas*  Banko kodas *kodo numeris*  *Pareigos*  *A. V.*  *Vardas Pavardė* |

2022 m. d.

pagrindinės sutarties

1 priedas

**TECHNINĖ SPECIFIKACIJA**

****

Pirkimas dalinai finansuojamas iš VSF (STS) lėšų, skirtų 2019-2021 m. projektui

Nr. LT/2018/VSF/4.6.1.12

Lietuvos viešojo saugumo ir pagalbos tarnybų skaitmeninio mobiliojo radijo ryšio tinklo (toliau – SMRRT) įrangos talpinimo paslauga susideda iš SMRRT komponentų komplektų talpinimo objekte, nurodytos šios techninės specifikacijos priede „Talpinamų SMRRT komponentų komplektų sąrašas“ ir techninėje specifikacijoje nurodytų reikalavimų įgyvendinimo.

|  |  |
| --- | --- |
| Eil. Nr. | Reikalavimai tiekėjo teikiamoms paslaugoms (tiekėjo įsipareigojimai) |
| 1. | Užtikrinti techninės specifikacijos priede – Talpinamų Lietuvos viešojo saugumo ir pagalbos tarnybų skaitmeninio mobiliojo radijo ryšio tinklo (toliau – SMRRT) įrangos sąraše nurodytiems SMRRT komponentų komplektams (tiems, kuriems tiekėjas siūlo teikti paslaugas) ne blogesnius nei nurodyta elektros galios, antenų talpinimo aukščio, reikalavimus, galimybę patalpinti ne mažesnį nei nurodyta antenų skaičių, taip pat bazinę radijo ryšio stotį (kur yra nurodyta Talpinamų SMRRT komponentų komplektų sąraše). |
| 2. | Užtikrinti, kad visą sutarties laikotarpį tiekėjas neblogins SMRRT įrangos eksploatavimo sąlygų (nekeis komponentų komplektų montavimo aukščio, antenų krypties nesuderinus su Perkančiąja organizacija (toliau – PO), nesudarys kitų kliūčių SMRRT komponentams eksploatuoti). |
| 3. | Užtikrinti, kad SMRRT įranga bus aprūpinama elektros energija, kurios patikimumo kategorija ne žemesnė kaip 3-ia. |
| 4. | Užtikrinti iš anksto, bet ne vėliau kaip prieš 15 (penkiolika) dienų PO informavimą apie planuojamus tiekėjo infrastruktūros objektų remonto darbus, galinčius trukdyti PO naudotis SMRRT įranga. |
| 5. | Nustačius incidentą, avariją arba tikėtiną galimybę jiems įvykti vietoje, kur patalpinti SMRRT įranga, nedelsiant pranešti PO atsakingam asmeniui apie tai, o avariniais atvejais nedelsiant skirti savo atstovą avarijos vietos apžiūrai atlikti ir leisti PO imtis veiksmų avarijos pasekmėms likviduoti, užtikrinti per įmanomai trumpiausią laiką patekimą į objektą, kur patalpinta SMRRT įranga. |
| 6. | Neatlygintinai ir netrukdomai užtikrinti PO atstovų ir trečiųjų asmenų, su kuriais PO yra sudariusi sutartis dėl SMRRT įrangos priežiūros paslaugos teikimo, atstovų patekimą į objektą 24 (dvidešimt keturias) valandas per parą, 7 (septynias) dienas per savaitę, per įmanomai trumpiausią laiką, tačiau ne vėliau kaip per 4 (keturias) darbo valandas nuo PO kreipimosi į tiekėjo atstovą momento, laikantis tiekėjo nustatytų patekimo į objektą ir darbų atlikimo objekte sąlygų (tvarkos), kurią turi pateikti PO kartu su finansiniu pasiūlymu. |
| 7. | Dėl tiekėjo arba tiekėjo interesais veikiančių trečiųjų asmenų kaltės visiškai (nepataisomai) sugadinus, sunaikinus ar praradus objekte patalpintą ir naudojamą SMRRT įrangą, teisės aktų nustatyta tvarka atlyginti PO sugadintos, sunaikinto ar prarasto SMRRT įrangos likutinę vertę, o jeigu sugadintą SMRRT įrangą įmanoma suremontuoti – atlyginti PO visas protingas su sugadinto SMRRT įrangos remontu susijusias išlaidas. |
| 8. | Bendradarbiauti ir tarpininkauti PO vykdant veiklą, susijusią su leidimų, sutikimų suderinimų ar kitos formos dokumentų gavimu SMRRT įrangos veiklai užtikrinti. |
| 9. | Tiekėjas, visą sutarties galiojimo laikotarpį, privalo užtikrinti teikiamų paslaugų atitiktį organizaciniams ir techniniams kibernetinio saugumo reikalavimams pagal Lietuvos Respublikos Vyriausybės 2018 m. rugpjūčio 13 d. nutarimą Nr. 818 „Dėl nacionalinės kibernetinio saugumo strategijos patvirtinimo“. |

**PRIEDAS**

**TALPINAMų smRRT komponentų komplektų SĄRAŠAS**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Pirkimo objekto dalies numeris | SMRRT komponentų komplektų talpinimo vietos su koordinatėmis | Įrangos sunaudojamas elektros galingumas,  kW | Talpinami komponentų  komplektai | | | Reikalavimai siūlomai vietai | | | |
| Radijo  ryšio  bazinės įrangos modelis | TX/RX  antenų  kiekis,  vnt. | RRL  antenų  kiekis,  vnt. | GPS  antenų  kiekis, vnt. | Atstumas nuo taško su koordinatėmis,  ne daugiau kaip, km | Vietos aukštis virš jūros lygio, ne mažiau kaip, m | Antenos pakėlimo aukštis virš žemės, m |
| 4 | Žemaičių Kalvarijos mstl. apyl., Plungės r. sav. teritorijoje,  bet ne toliau kaip 4 km nuo taško su koordinatėmis:  56.108503, 22.012547 (WGS); | 1,2 | MTS1 | 2 | − | 1 | 4 | 135 | 30 ...50 |

|  |  |
| --- | --- |
| Pastaba: | Talpinama SMRRT įranga:  - bazinė stotis MTS1, įrangos spinta 206 mm x 263 mm x 597 mm (h) ir 21 kg svorio, montuojama bokšte (stiebe) šalia TX/RX antenų;  - antenų svoris su laikikliais – apie 103 kg;  - bazinės stoties MTS1 akumuliatoriai (16 vnt.) ir nepertraukiamo maitinimo šaltinis (toliau - UPS) talpinami bokšto apačioje arba paslaugos  teikėjo patalpoje, montuojamoje įrangos spintoje 800 mm x 300 mm x 1000 mm (h) ir 61 kg svorio. Pasiūlyme turi būti nurodyta UPS  talpinimo vieta (prie bokšto ar paslaugos teikėjo patalpoje). |

|  |  |
| --- | --- |
| **KLIENTAS**  **Informatikos ir ryšių departamentas**  **prie Lietuvos Respublikos vidaus**  **reikalų ministerijos**  *Pareigos*  *A. V.*  *Vardas Pavardė* | **PASLAUGŲ TEIKĖJAS**  ***UAB* *„Įmonės pavadinimas“***  *Pareigos*  *A. V.*  *Vardas Pavardė* |

2022 m. d.

pagrindinės sutarties

2 priedas

(**Konfidencialumo pasižadėjimo neatskleisti informacijos, kuri taps žinoma**

**vykdant sutartį, forma)**

**KONFIDENCIALUMO PASIŽADĖJIMAS**

**NEATSKLEISTI INFORMACIJOS, KURI TAPS ŽINOMA VYKDANT SUTARTĮ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieta)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , eidamas (-a)

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridinio asmens pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pareigas, (pareigų pavadinimas)

ir dirbdamas (-a) pagal sutartį \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(sutarties pavadinimas, data, numeris)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

sudarytą tarp Informatikos ir ryšių departamento prie Lietuvos Respublikos vidaus reikalų ministerijos ir

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(sutarties šalies pavadinimas)

(toliau – Sutartis),

**1. Pasižadu:**

1.1. nuo Sutarties pasirašymo momento saugoti ir tik Sutarties vykdymo tikslais naudoti visą su Sutartimi bei jos vykdymu susijusią informaciją, kuri man taps žinoma, taip pat dokumentus, kurie man bus perduoti ar prieinami;

1.2. užtikrinti iš Informatikos ir ryšių departamento prie Lietuvos Respublikos vidaus reikalų ministerijos gautų informacijos ir dokumentų bei Sutarties vykdymo metu sukuriamų informacijos ir dokumentų konfidencialumą ir saugumą, naudoti šiuos gautus ir sukurtus informaciją bei dokumentus tik Sutarties vykdymo tikslais, šios informacijos ir dokumentų neplatinti, nedauginti, nenaudoti savo asmeniniams ar trečiųjų asmenų poreikiams, jokia forma ir būdu neatskleisti tretiesiems asmenims, išskyrus Lietuvos Respublikos įstatymų nustatytus atvejus;

1.3. visus man patikėtus dokumentus ir informaciją saugoti tokiu būdu, kad tretieji asmenys neturėtų galimybės su jais susipažinti ar pasinaudoti;

1.4. pasibaigus sutartiniams santykiams grąžinti visus man patikėtus dokumentus ir informaciją arba Informatikos ir ryšių departamento prie Lietuvos Respublikos vidaus reikalų ministerijos leidimu juos sunaikinti; nepasilikti jokių man patikėtų dokumentų ir informacijos kopijų;

1.5. laikytis konfidencialumo įsipareigojimų, nurodytų 1.1–1.4 papunkčiuose, Sutarties vykdymo metu ir Sutarčiai pasibaigus, ją nutraukus, taip pat pasikeitus ar nutrūkus mano darbo santykiams.

**2. Suprantu,** kad konfidencialia informacija laikoma visa su Sutartimi bei jos vykdymu susijusi informacija, įskaitant dokumentus, kuri man taps žinoma vykdant Sutartį ir kuri nėra prieinama viešuose šaltiniuose bei kurios atskleidimas nėra privalomas pagal Lietuvos Respublikos įstatymus.

**3. Esu įspėtas (-a), kad:**

3.1. šis pasižadėjimas galios neterminuotą laiką;

3.2. su Sutartimi ir jos vykdymu susijusią informaciją, kuri man taps žinoma, bei dokumentus galėsiu atskleisti tik Lietuvos Respublikos įstatymų nustatytais atvejais;

3.3. jei pažeisiu šį pasižadėjimą, turėsiu atlyginti Informatikos ir ryšių departamentui prie Lietuvos Respublikos vidaus reikalų ministerijos ir tretiesiems asmenims padarytą žalą bei nuostolius ir atsakyti Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)(vardas, pavardė)

|  |  |
| --- | --- |
| **KLIENTAS**  **Informatikos ir ryšių departamentas**  **prie Lietuvos Respublikos vidaus**  **reikalų ministerijos**  *Pareigos*  *A. V.*  *Vardas Pavardė* | **PASLAUGŲ TEIKĖJAS**  ***UAB* *„Įmonės pavadinimas“***  *Pareigos*  *A. V.*  *Vardas Pavardė* |
| **UŽSAKOVAS**  **Informatikos ir ryšių departamentas**  **prie Lietuvos Respublikos vidaus**  **reikalų ministerijos**  Duomenys kaupiami ir saugomi Juridinių  asmenų registre, kodas 188774822  Šventaragio g. 2, 01510 Vilnius  Tel. (8 5) 271 7177  Faks. (8 5) 271 8921  El. paštas: ird@vrm.lt  A. s. LT77 4010 0510 0497 3946  Luminor Bank AS  Banko kodas 40100  Direktorius    A.V.  Tomas Stankevičius | **PASLAUGŲ TEIKĖJAS**  **UAB „Teletower“**  Duomenys kaupiami ir saugomi Juridinių asmenų registre, kodas 302453251  PVM mokėtojo kodas LT100005008914  Žemaitės g. 15, 03118 Vilnius  Tel. 8 699 23336  El. paštas: info@teletower.lt  A. s. LT81 7300 0101 1747 8014  ,,Swedbank“, AB  Banko kodas 73000  Generalinis direktorius  A. V.  Marius Pilinka |